stanford-oval/wikipedia huggingface dataset:
Järvihirviö
Järvihirviötaruja maanosittain > Eurooppa

Euroopan ja samalla koko maailman tunnetuin järvihirviö on Skotlannin Loch Ness-järven Loch Nessin hirviö. Ison-Britannian Cornwallissa kerrotaan Nessietä muistuttavasta Morgawrista. Walesin Llyn Tegid-järvi puolestaan on Teggien kotipaikka. Teggiestä on havaintoja 1920-luvulta lähtien, ja se muistuttaa krokotiilia tai pientä plesiosaurusta. Vuonna 1995 japanilainen tutkimusryhmä etsi sitä koluamalla järven pohjaa minisukellusveneellä kolmen päivän ajan.
Pohjoismaissakin on omat järvihirviötarunsa. Islannissa on kerrottu Lagarfljótin madosta jo 1300-luvulla. Ruotsin Jämtlandissa sijaitsevassa Storsjön-järvessä puolestaan väitetään elävän kuusi metriä pitkä hirviö nimeltä Storsjöodjuret eli Storsie, josta kertovista tarinoista on ensimmäinen muistiinmerkintä vuodelta 1635. Lounais-Norjan Seljordin kunnassa, Seljordsvatnet-järvellä huhutaan olevan Selma-niminen, jättiläisankeriasta muistuttava olento. Suomessa väitetään tehdyn järvihirviöhavaintoja 1800-luvulla Höytiäisellä, ennen vedenpinnan laskua vuonna 1859. Toinen ja edellistä tunnetumpi hirviötarina liittyy Taivalkosken Loukusassa sijaitsevaan Loukusanjärveen. Siellä on väitetään tehdyn 1950-luvulta vuoteen 1989 useita havaintoja vedestä nousevasta valtavasta sileästä selästä, joka katoaa nopeasti takaisin veden alle. Eräät silminnäkijät ovat kertoneet oliolla olevan krokotiilimainen suu. Apu-lehti julkaisi vuonna 1962 tästä Loukusanjärven hirviöstä laajan artikkelin, jonka teon yhteydessä oliota etsittiin sukeltamalla.
Järvihirviötaruja maanosittain > Aasia

Filippiinien Luzonin saarella, Zambalesissa lähellä Pinatubo-tulivuorta kerrotaan Pinatubo-nimisestä vesihirviöstä, joka muistuttaa jättiläismäistä monnia tai ankeriasta. Paikallisten asukkaiden, aetojen, mukaan olento on musta ja yli metrin paksuinen. Järveä, jossa Pinatubon väitetään elävän, on vaikea tutkia monestakin syystä. Hylätystä kaivoksesta vuotaa sinne elohopeaa, minkä vuoksi vesi on hyvin sameaa ja myrkyllistä. Lisäksi alueella liikkuu hallituksenvastaisen kapinallisjoukon, New People's Armyn eli NPA:n, partioita ja niitä vastaan taistelevia armeijan sotilaita.
Japanin Kyūshūn saarella väitetään asustavan Issie-niminen järvihirviö. Kiinalaiset puolestaan tuntevat Chanin eli jättiläismäisen, vesihöyryä syöksevän hirviön, joka elää syvässä rotkossa syrjäisellä vuoristoseudulla. Se on ahdistellut kalastajia, jotka heittivät järveen dynamiittia saadakseen kalaa. Turkkilaiset tutkijat etsivät vuonna 1995 Vanjärvestä mustaa ja piikikästä oliota. Myös Kazakstanin Koskoljärvessä kuuluu elävän järvihirviö.
Järvihirviötaruja maanosittain > Afrikka

Afrikassa tunnetaan paljon tarinoita erilaisista järvi- ja jokihirviöistä. Keski-Afrikassa ja varsinkin Zimbabwessa liikkuu huhuja Chipekwestä, joka tunnetaan myös nimillä Emela-ntouka ja Irizima. Gambialaiseen perimätietoon puolestaan kuuluvat lohikäärmemäinen Ninki Nanka ja kalaliskoa tai mosasaurusta muistuttava Gambo. Kaikista tunnetuin afrikkalainen vesihirviö on kuitenkin Mokele mbembe, jonka väitettyä elinaluetta ovat keskisen Afrikan järvet ja suot.
Gyttorp

| Gyttorp |
| --- | --- |

 Gyttorp
 Koordinaatit: 59°30′30″N, 14°58′03″E 
Valtio:   Ruotsi
Lääni:  Örebron lääni
Maakunta:  Västmanland
Kunta:  Nora
Väkiluku (31.12.2023):  648
Infobox OKVirheellinen NIMI-arvo: 
Gyttorp on taajama Noran kunnassa Örebron läänissä Västmanlandin historiallisessa maakunnassa Ruotsissa. Taajamassa oli 648 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Gyttorp Wikimedia Commonsissa
Hyönteishuuhkaja

| Hyönteishuuhkaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Huuhkajat Bubo
Laji::  leucostictus
Kaksiosainen nimi
 Bubo leucostictus  Hartlaub, 1855 
Katso myös
   Hyönteishuuhkaja Wikispeciesissä   Hyönteishuuhkaja Commonsissa 
Infobox OKNimi-testi OKIUCN-testi OK: 
Hyönteishuuhkaja (Bubo leucostictus)  on huuhkajien sukuun kuuluva afrikkalainen lintulaji.
Sitä tavataan metsissä ja joilla Keski- ja Länsi-Afrikassa. Sen pituus on 43 cm, ja se on Afrikan huuhkajista pienin. Se on ainoa keltasilmäinen huuhkaja Afrikan sademetsissä.
Levinneisyyskartta.
Aiheesta muualla

Hyönteishuuhkaja (Bubo leucostictus) BirdLife International Data Zone. (englanniksi)
| --- | --- |
Taksonitunnisteet:  Wikidata: Q117254853  Wikispecies: Ketupa leucosticta  Avibase: B55D5658  BirdLife: 22688996  BOW: akeowl1  CoL: NKT8  eBird: akeowl1  EoL: 1178261  GBIF: 12365510  iNaturalist: 1441744  IUCN: 130156693
Dave Bautista

Dave Bautista Guardians of the Galaxyn ensi-illassa heinäkuussa 2014.
David Michael ”Dave” Bautista (s. 18. tammikuuta 1969 Washington, DC) on yhdysvaltalainen showpainija ja näyttelijä. Hänen toistaiseksi tunnetuin roolinsa on Drax Tuhoaja hahmo elokuvassa Guardians of the Galaxy vuonna 2014. Vuonna 2015 Bautista esiintyi James Bond -elokuvassa 007 Spectre.
Showpaini

| Dave Bautista |
| --- | --- |

Henkilötiedot
Syntynyt: 18. tammikuuta 1969 (ikä 56) Washington, DC
Kansalaisuus:   Yhdysvallat
Showpainija
Kehänimet:  Batista Dave Batista Khan Leviathan
Aktiivisena:  2000–2010, 2014
Pituus:  193 cm
Paino:  132 kg
Kouluttajat:  Afa Anoaʻi, Marrese Crump, Ohio Valley Wrestling
Bautista tunnetaan painijana nimellä Batista. Hänen painoksi on ilmoitettu on 126 kg (278 paunaa) ja pituudeksi 190 cm (6 jalkaa, 3tuumaa). Batista aloitti painiuransa WCW Power Plantissa, jonka jälkeen Batista meni WWF:ään, josta hänet lähetettiin Afa Anoa'in painikouluun Wild Samoan Training Centreen.
Showpaini > Ohio Valley Wrestling (2000–2002)

Batista debytoi Ohio Valley Wrestlingissä (OVW) vuonna 2000. OVW-aikanaan hänet tunnettiin nimellä Leviathan. Disciples of Synn -tiimin jäsenenä hän oli voittamaton, kunnes hävisi OVW:n Christmas Chaosissa World Wrestling Federationin Kanelle Steve Austinin otettua osaa otteluun. Myöhemmin hän voitti OVW Heavyweight -mestaruuden 'The Machine' Doug Bashamilta, mutta hävisi sen myöhemmin The Prototypelle. Pari kuukautta myöhemmin Batista siirtyi World Wrestling Entertainmentiin OVW:stä.
Showpaini > World Wrestling Entertainment > 2002

Batista aloitti WWE-uransa 9. toukokuuta 2002 SmackDown!-jaksossa esiintyen Deacon Bautistana, Reverend D-Vonin heel-apurina. Batistan debyyttiottelu oli tag team -ottelu D-Vonin kanssa Faarooqia ja Randy Ortonia vastaan. Batistan joukkue voitti Batistan tehtyä Ortonille spinebusterin. Tästä seurasi monien viikkojen pituinen vihanpito näiden kyseisten kilpakumppanien kesken, jonka aikana Orton yritti voittaa D-Vonin sekä Batistan useiden eri kumppanien avulla, mutta hävisi joka kerralla. Batista kärsi kahdeksannen tappionsa Rikishiä vastaan. Ottelussa D-Von vahingossa löi häntä ja antoi Rikishille mahdollisuuden voittaa Batistan. Batistan ja D-Vonin välille syntyi tästä riitaa seuraavien viikkojen aikana, ja lopulta Batista käänsi D-Vonille selkänsä. Tämän jälkeen hän siirtyi Raw'hon ja hänet nimettiin uudelleen Batistaksi. Hän muodosti liiton Ric Flairin kanssa ja aloitti feudin Kanea vastaan, jonka hän päihitti ppv-debyytissään Armageddon 2002 -tapahtumassa.
Showpaini > World Wrestling Entertainment > 2003–2004

Tammikuussa 2003 Batista muodosti Triple H:n, Ric Flairin ja Randy Ortonin kanssa Evolution -ryhmän. Batista kuitenkin joutui melkein koko vuodeksi pois kehästä telottuaan olkalihaksensa Raw:n house show:ssa tag team -ottelussa Dudley Boyzia vastaan. Batistan vaiva uusiutui hänen treenatessaan loukkaantumisen jälkeen, ja poissaolo pitkittyi. Batista teki paluunsa Raw'hon 20. lokakuuta 2003 ottelussa Goldbergin ja Shawn Michaelsin välillä. Batistan telottua Goldbergin nilkan terästuolilla Evolution tuli paikalle ja Triple H ojensi hänelle palkkiona 100 000 dollaria. 10. marraskuuta Goldberg voitti Batistan Triple H:n aiheuttamalla hylkäämisellä.
Armageddon 2003:ssa Batista osallistui kahteen otteluun: hän hävisi Shawn Michaelsille single-ottelun, mutta voitti tag team turmoil -ottelun Ric Flairin kanssa ja voittivat World Tag Team Championship -mestaruuden. Illan päätyttyä Evolution-tiimin jäsenillä oli hallussaan kaikki WWE:n miespuolisten painijoiden mestaruudet. Batista ja Ric Flair pitivät vöitä 16. helmikuuta 2004 saakka, jolloin he hävisivät ne Booker T:lle ja Rob Van Damille. Myöhemmin he voittivat vyöt takaisin. Vuoden 2004 puolivälissä Randy Orton peittosi Chris Benoit'n ja voitti World Heavyweight -mestaruuden. Ortonin mestaruuden jälkeen Triple H hylkäsi Ortonin Evolutionista ja sanoi mestaruuden kuuluvan hänelle itselleen. Batista teki Ortonille electric chair dropin merkiksi siitä, että hän ei enää kuulunut Evolutioniin.
Survivor Series 2004:ssä Triple H, Batista, Gene Snitsky, ja Edge kohtasivat Mavenin, Chris Jerichon, Chris Benoit'n ja Randy Ortonin kahdeksan miehen eliminointiottelussa, jossa panoksena oli mahdollisuus päästä toimimaan RAW'n toimitusjohtajana kuukauden ajan, jokainen voittajajoukkueen jäsen toimisi viikon kyseisessä toimessa. Batistan joukkue hävisi, mikä synnytti ongelmia Evolutionin sisällä.
Seuraavien kahden kuukauden aikana Batistan ja Triple H:n välit muuttuivat huonommaksi. Batistan hävittyä Chris Jericholle Triple H loukkasi Batistaa yleisön edessä. Sinä iltana Batista uhosi lähtevänsä Evolutionista, mutta myöhemmin selvitti olevansa yhä osa tiimiä ja sanoi vain huijanneensa yleisöä. Silti Batista alkoi seuraavina viikkoina osoittaa enemmän facen merkkejä Evolutionin heel-tyylistä huolimatta. Hän kuitenkin yhä pysyi uskollisena Triple H:lle ja Evolutionille auttamalla heitä otteluissa.
Showpaini > World Wrestling Entertainment > 2006

9. tammikuuta WWE.com ilmoitti, että Batistalta repeytyi oikea olkalihas ottelussa Mark Henryä vastaan live-lähetyksen aikana 6. tammikuuta Veronassa, New Yorkissa. WWE.com ilmoitti, että vammansa takia Batistan on pakko luopua World Heavyweight -mestaruudesta SmackDown!issa Philadelphiassa 13. tammikuuta. Vain kaksi päivää aikaisemmin Batista oli ohittanut Triple H:n ennätyksen 280 päivää kestäneellä mestaruuskaudellaan. Myöhemmin sinä iltana Kurt Angle voitti Battle royal -ottelun ja hänestä tuli uusi World Heavyweight -mestari. Kirjassaan Batista Unleashed Batista sanoi, että hänen mielestään Henry oli "huolimaton" heidän ottelunsa aikana, sillä hän ei varoittanut Batistaa siitä, että liike (Chocolate Mousse) oli tulossa. Daven käsi leikattiin 12. tammikuuta, ja leikkaus onnistui hyvin.
Batista ilmaantui No Way Out -tapahtumaan ja kertoi yleisölle, että kunhan hänen kätensä on parantunut, hän palaisi ottamaan World Heavyweight -mestaruutensa takaisin. Batista teki virallisen paluun SmackDown!in kehään 7. heinäkuuta ja kutsui loukkaantumisestaan vastuussa olevan miehen, Mark Henryn, kehään. Saturday Night's Main Eventissä Batista voitti ensimmäisen loukkaantumisen jälkeisen televisioidun ottelunsa kuuden miehen tag team -ottelun Rey Mysterion ja Bobby Lashleyn kanssa King Bookeria (Booker T), Finlayta ja Mark Henryä vastaan. Erikoisena käänteenä Mark Henry loukkaantui ja määrätty ottelu Batistaa vastaan tulevassa Great American Bashissä peruttiin, ja miesten välinen feudi pitkittyi.
Great American Bashissa Batista esitti avoimen haasteen saadakseen loukkaantuneelle Henrylle korvaajan, ja haasteeseen vastasi Mr. Kennedy. Batista hävisi ottelun diskauksella, kun hän kuristi kengällään Mr. Kennedyä kulmatolpassa liian kauan. Ottelun jälkeen Batista jatkoi Kennedyn murjomista, ja tuloksena Kennedy sai 20 tikkiä otsaansa. Batista hävisi toisenkin ottelun Kennedyä vastaan uloslaskun seurauksena SmackDown!issa. Lopulta Batista peittosi Kennedyn 4. elokuuta.
Batista tavoitteli tähän aikaan maailmanmestaruuksia ja kohtasi sekä ECW-mestari Big Show’n ja World Heavyweight -mestari King Bookerin SummerSlamissa ja SmackDown!issa. Batista voitti SummerSlamin ottelun, mutta ei mestaruutta, sillä ottelu päättyi diskaukseen. SmackDown! -ottelussa pari viikkoa myöhemmin, Booker säilytti mestaruutensa kätyreidensä William Regalin ja Finlayn avulla.
Batista pysyi yhä suurimpana haastajana King Bookerille ja otteli tätä vastaan useasti samalla, kun hänellä oli käynnissä feudi Finlayta vastaan. Lopulta Batista voitti World Heavyweight Championship -vyön Survivor Series 2006:ssa Philadelphian Wachovia Centerissä, samalla areenalla jolla hän tammikuussa joutui luovuttamaan vyön.
Showpaini > World Wrestling Entertainment > 2007

Vuoden alussa Batista puolusti mestaruuttaan Mr. Kennedyä vastaan Royal Rumblessa. Kaksi kuukautta myöhemmin Wrestlemania 23:ssa Batista hävisi mestaruuden Royal Rumble -ottelun voittajalle, The Undertakerille. He jatkoivat taisteluaan mestaruudesta Backlashissa last man standing -ottelussa ja häkkiottelussa 11. toukokuuta SmackDown!issa. Tämän jälkeen Money in the Bank -tikasottelun voittanut Edge käytti mestarin haastamismahdollisuuttaan hyväkseen ja voitti mestaruuden Undertakerilta. Batista haastoi sitten Edgen mestaruudesta kolmesti: Judgement Dayssä, One Night Standissä häkissä ja Vengeancessä. Vengeancen tappion seurauksena Batista menetti mahdollisuutensa enää haastaa Edge hänen kuluvan mestaruuskautensa aikana.
Batista otti vastaan The Great Khalin haasteen Great American Bashissä. Edge luovutti World Heavyweight -vyön loukkaannuttuaan viikkoa ennen tapahtumaa, ja Khalista tuli uusi World Heavyweight -mestari, eliminoituaan Batistan ja voitettuaan battle royalen. Batista ja Kane, Edgen mahdolliset vastustajat, kohtasivat Khalin triple threat -ottelussa, jossa Khali säilytti mestaruutensa. Batista sai diskausvoiton Khalista SummerSlam 2007:ssä Khalin käytettyä terästuolia. Batista voitti lopulta kolmannen maailmanmestaruutensa kahdeksan peräkkäisen yrityksen jälkeen peitottuaan Khalin Unforgivenissa ottelussa, johon Rey Mysterio sotkeutui. Batistan ensimmäinen haaste oli Great Khalia vastaan punjabi prison -ottelussa No Mercyssä, jonka Batista voitti ja säilytti vyönsä, vaikka Khali oli lähes koko ajan niskan päällä. Hän voitti ottelun hyppäämällä sisemmästä bambupuurakennelmasta ulompaan ja lyhensi siten pakoreittiään huomattavasti.
Undertakerin paluun jälkeen Unforgivenissa, kaksikko uusi feudinsa Cyber Sundayssa, jossa fanit valitsivat Stone Cold Steve Austinin ottelun tuomariksi. Batista voitti tehtyään Takerille kaksi peräkkäistä batista bombia. Feudi jatkui hell in a cell -ottelulla Survivor Series 2007:ssä. Ottelun aikana Edge palasi ja sotkeutui otteluun iskemällä Undertakeria Conchairtolla, liikkeellä, jossa hän asettaa vastustajan pään lattialle terästuolin päälle ja iskee toisella tuolilla päähän. Edge raahasi sitten tajuttoman Batistan Undertakerin päälle ja auttoi näin häntä säilyttämään mestaruutensa.
Edelliset tapahtumat olivat esimakua tulevasta, sillä Edge pääsi Armageddon 2007:ssä triple threat -otteluun Batistan ja Undertakerin kanssa Batistan World Heavyweight -mestaruudesta. Tämä tapahtuma johti Batistan kolmannen maailmanmestaruuskauden päättymiseen, kun Edge peitti hänet ja voitti mestaruuden itselleen.
Showpaini > World Wrestling Entertainment > 2009 – Heel Turn

WWE Bragging Rightsissa hän oli mukana Fatal-four Way ottelussa, jossa taisteltiin World Heavyweight mestaruudesta. Hallitseva mestari Undertaker kuitenkin säilytti mestaruutensa tehtyään Batistalle Tombstone Piledriverin. Ottelun jälkeen Batista syytti Rey Mysteriota tappiostaan ja hakkasi Mysterion kääntyen Heeliksi. Kaksi viikkoa myöhemmin kerrottiin että Batista kohtaa Rey Mysterion Survivor Seriesissä. Batista voitti tämän ottelun murskaamalla Rey Mysterion, ottelu päättyi kun tuomari päätti että Rey Mysterio ei voi jatkaa ottelua. WWE TLC:ssä Batista sai uusintaottelunn Undertakeria vastaan world heavyweight championshipistä mutta hävisi sen. Batista olisi voittanut mutta Theodore Long tuli ja perui ottelun tuloksen ja käynnisti sen uudelleen joka johti Undertakerin voittoon.
Batistalla oli häkkimatsi Rey Mysteriota vastaan jonka Batista hävisi ja Mysteriosta tuli ykköshaastaja World Heavyweight Championshipille. Batista voitti WWE Championshipin John Cenalta Elimination Chamber 2010:ssä. Batistalla ei olisi pitänyt olla matsia Elimination Chamberissa mutta John Cenan Chamber -matsi voiton jälkeen Mr. McMahon aloitti ottelun joka johti Batistan helppoon voittoon. Batistalla oli matsi Wrestlemania 26:ssä John Cenaa vastaan jonka John Cena voitti. Extreme Rulesissa hänellä oli matsi John Cenaa vastaan Last Man Standing ottelussa mutta Cena voitti ja Batista lopetti WWE-uransa "I quit"-matsin tappion myötä. Eräässä haastattelussa Batista sanoi lähteneensä koska hän ei ollut pitänyt WWE:n kääntymisestä TV-PG programiin (Lapsiystävällisyyteen). Samassa haastattelussa Batista sanoi että hän ei tule lähitulevaisuudessa palaamaan takaisin WWE:n riveihin ennen kuin WWE luopuu TV-PG programista.
Showpaini > World Wrestling Entertainment > Paluu (2014–)

Batista palasi WWE:hn tammikuussa 2014. Suorana Monday Night Raw jakson aikana, WWE ilmoitti hänen paluun. Tähti Alberto Del Rio vannoi kaatavansa ja voittavansa Royal Rumble matsin. 26. tammikuuta, Batista voitti vuoden 2014 Royal Rumble matsin. Seuraavassa ppv:ssä Elimination Chamberissa Batista voitti Alberto Del Rion.
Vapaaottelu-ura

| Dave Bautista |
| --- | --- |

Henkilötiedot
Syntynyt: 18. tammikuuta 1969 (ikä 56) Washington, DC
Kansalaisuus:   Yhdysvallat
Vapaaottelija
Lempinimi:  Batista
Aktiivisena:  2012
Pituus:  193 cm
Paino:  120 kg
Painoluokka:  Raskassarja
Kätisyys:  oikea
Taistelutyyli:  paini, brasilialainen jujutsu
Seura:  Gracie Fighter Team
Tilastot
Ottelut:  1
Voitot:  1
– tyrmäyksellä:  1
Tappiot:  0
Showpainiuransa päättänyt Batista ilmaisi vuonna 2010 halunsa koetella kykyjään MMA:ssa. Hän aloitti harjoittelun ja huhuja Batistan Strikeforceen liittymisestä esiintyi paljon. Batista neuvotteli muun muassa Strikeforcen kanssa ja hän aikoi otella  vuoden 2011 alkupuolella. Batista otteli CES MMA -järjestössä 6. lokakuuta 2012 Vince Luceroa vastaan. Batista voitti kamppailun teknisellä tyrmäyksellä ensimmäisessä erässä.
Feudit

Randy Orton
Triple H
Ric Flair
King Booker
JBL
Chris Benoit
Finlay
Bobby Lashley
Kane
The Undertaker
Big Show
Mark Henry
Edge
The Great Khali
Umaga
Snitsky
Big Daddy V
Rey Mysterio
John Cena
Shawn Michaels
Painissa

Viimeistely ja nimikkoliikkeet
Batistana
Batista Bomb (Sitout powerbomb)
Spear
Spinebuster
Big boot
Diving shoulder block
Ankle lock
Running shoulder attack (Puskee kulmassa olevan vastustajan mahaa olkapäällä)
Running clothesline
Suplex Slam
Two-handed chokelift
Leviathanina
Belly to back suplex lift muutettuna Running Powerslamiksi
Demon Bomb Sitout powerbomb
Big boot
Elevated single leg Boston crab
Hammerlock/Armbar yhdistelmä
Okaholma
Mestaruudet

4 x OVW Heavyweight Champion
2 x WWE Champion
4 x World Heavyweight Champion
7 x World Tag Team Champion – neljä kertaa Ric Flairin kanssa ja kolme kertaa John Cenan kanssa
6 x WWE Tag Team champion – Rey Mysterion kanssa
WWE Royal Rumble 2005, 2014 voittaja
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2009 | Poikani, poikani, mitä olet tehnyt | My Son, My Son, What Have Ye Done? | poliisi |
| 2010 | Wrong Side of Town | Wrong Side of Town | Big Ronnie |
| 2011 | House of the Rising Sun | House of the Rising Sun | Ray |
| 2011 | Scorpion King 3: Battle for Redemption | Scorpion King 3: Battle for Redemption | Argomael |
| 2012 | The Man with the Iron Fists | The Man with the Iron Fists | Brass Body |
| 2013 | Riddick | Riddick | Diaz |
| 2014 | Guardians of the Galaxy | Guardians of the Galaxy | Drax Tuhoaja |
| 2015 | L.A. Slasher | L.A. Slasher | huumediileri |
| 2015 | 007 Spectre | Spectre | Mr. Hinx |
| 2015 | Heist  | Heist  | Jason Cox |
| 2016 | The Boss | The Boss | Chad |
| 2016 | Kickboxer: Vengeance | Kickboxer: Vengeance | Tong Po |
| 2016 | Marauders | Marauders | Stockwell |
| 2016 | The Warriors Gate | The Warriors Gate | Arun the Cruel |
| 2017 | Bushwick | Bushwick | Stupe |
| 2017 | Guardians of the Galaxy Vol. 2 | Guardians of the Galaxy Vol. 2 | Drax Tuhoaja |
| 2017 | Blade Runner 2049 | Blade Runner 2049 | Sapper Morton |
| 2018 | Avengers: Infinity War | Avengers: Infinity War | Drax Tuhoaja |
| 2018 | Hotel Artemis | Hotel Artemis | Everest |
| 2018 | Escape Plan 2: Hades | Escape Plan 2: Hades | Trent DeRosa |
| 2018 | Final Score | Final Score | Michael Knox |
| 2018 | Master Z: The Ip Man Legacy | Master Z: The Ip Man Legacy | Owen Davidson |
| 2019 | Avengers: Endgame | Avengers: Endgame | Drax Tuhoaja |
| 2019 | Stuber | Stuber | Det. Victor ”Vic” Manning |
| 2019 | Escape Plan: The Extractors | Escape Plan: The Extractors | Trent DeRosa |
| 2020 | My Spy | My Spy | JJ |
| 2021 | Army of the Dead | Army of the Dead | Scott Ward |
| 2021 | Dyyni | Dune | Glossu Rabban |
| 2022 | Glass Onion | Glass Onion | Duke Cody |
| 2022 | Thor: Love and Thunder | Thor: Love and Thunder | Drax Tuhoaja |
| 2023 | Guardians of the Galaxy Vol. 3 | Guardians of the Galaxy Vol. 3 | Drax Tuhoaja |
Aiheesta muualla

Kuvia tai muita tiedostoja aiheesta Dave Bautista Wikimedia Commonsissa
WWE:n mestarit
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Alankomaat  Puola 
Muut:  IdRef 
Batista World Heavyweight mestarina
Batista tekee sisääntuloa
Batista tekemässä Batista Bombia Finlaylle
Wallmark

Wallmark on seuraavien ruotsalaisten henkilöiden sukunimi:
Kjell Junior Wallmark, ”Brolle” (s. 1981), laulaja
Lucas Wallmark (s. 1995), jääkiekkoilija
Per Adam Wallmark (1778–1858), kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Striberg

| Striberg |
| --- | --- |
 Striberg
 Koordinaatit: 59°32′44″N, 14°55′58″E 
Valtio:   Ruotsi
Lääni:  Örebron lääni
Maakunta:  Västmanland
Kunta:  Nora
Väkiluku (31.12.2023):  312
Striberg on taajama Noran kunnassa Örebron läänissä Västmanlandin historiallisessa maakunnassa Ruotsissa. Taajamassa oli 312 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Striberg Wikimedia Commonsissa
Joona Lehmus

| Joona Lehmus> Henkilötiedot |
| --- | --- |
Syntynyt: 17. tammikuuta 2002 (ikä 23) Lempäälä, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  177 cm
Paino:  75 kg
Seura
Seura:  JYP
Sarja:  SM-liiga
Pelinumero:  3
Pelaajaura
Pääsarjaura:  2021–
Aik. seurat:  RB Hockey Juniors (AlpsHL) EC Salzburg (Champions HL) HIFK (SML) Kiekko-Vantaa (Mestis) KeuPa HT (Mestis)
Joona Lehmus (s. 17. tammikuuta 2002 Lempäälä) on suomalainen jääkiekkopuolustaja, joka pelaa SM-liigajoukkue JYPissä.